CELEX: 62013CN0642
Language: sk
Date: 2013-12-04 00:00:00
Title: Vec C-642/13 P: Odvolanie podané 4. decembra 2013 : Villeroy & Boch — Belgium proti rozsudku Všeobecného súdu (štvrtá komora) zo 16. septembra 2013 v spojených veciach T-373/10, T-374/10, T-382/10 a T-402/10, Villeroy & Boch/Komisia

15.2.2014   
            
            
               SK
            
            
               Úradný vestník Európskej únie
            
            
               C 45/23
            
         Odvolanie podané 4. decembra 2013: Villeroy & Boch — Belgium proti rozsudku Všeobecného súdu (štvrtá komora) zo 16. septembra 2013 v spojených veciach T-373/10, T-374/10, T-382/10 a T-402/10, Villeroy & Boch/Komisia
   (Vec C-642/13 P)
   2014/C 45/40
   Jazyk konania: holandčina
   
      Účastníci konania
   
   
      Odvolateľka: Villeroy & Boch — Belgium (v zastúpení: O. W. Brouwer a N. Lorjé, Rechtsanwälte)
   
      Ďalší účastník konania: Európska komisia
   
      Návrhy odvolateľky
   
   Odvolateľka navrhuje:
   
               —
            
            
               zrušiť rozsudok Všeobecného súdu (štvrtá komora)zo 16. septembra 2013 v spojených veciach T-373/10, T-374/10, T-382/10 a T-402/10, Villeroy & Boch/Komisia, v rozsahu, v akom ním boli zamietnuté návrhu odvolateľky,
            
         
               —
            
            
               subsidiárne zrušiť bod 1 výroku rozsudku zo 16. septembra 2013 v časti, v ktorej sa týka odvolateľky,
            
         
               —
            
            
               ďalej subsidiárne znížiť podľa voľnej úvahy pokutu uloženú odvolateľke v článku 2 napadnutého uznesenia z 23. júna 2010,
            
         
               —
            
            
               ďalej subsidiárne zrušiť rozsudok Všeobecného súdu zo 16. septembra 2013 a vrátiť vec Všeobecnému súdu na ďalšie konanie,
            
         v každom prípade uložiť Komisii povinnosť nahradiť trovy konania.
   
      Odvolacie dôvody a hlavné tvrdenia
   
   Odvolateľka zastáva názor, že napadnutý rozsudok sa má zrušiť z nasledujúcich dôvodov:
   
               1.
            
            
               V prvom odvolacom dôvode odvolateľka uvádza, že Všeobecný súd skreslil dôkazy, pretože nesprávne nezohľadnil skutočnosti uvedené odvolateľkou, ktoré boli prejednané na pojednávaní pred Všeobecným súdom, a ktoré sú podľa nej relevantné.
            
         
               2.
            
            
               Svojím druhým odvolacím dôvodom odvolateľka vyjadruje nesúhlas so zjednodušením skutkovo a právne samostatného konania na údajné jediné komplexné a pokračujúce porušenie. Ďalej je uplatnenie zásady „jediného, komplexného a pokračujúceho porušenia“ v rozpore s právom na spravodlivé súdne konanie, riadny výkon súdnictva a zákonnou požiadavkou súdneho preskúmania.
            
         
               3.
            
            
               V treťom odvolacom dôvode odvolateľka uvádza, že Všeobecný súd tým, že riadne neuplatnil svoju právomoc súdneho preskúmania, zasiahol do práva na účinnú právnu ochranu zabezpečeného právom Únie.
            
         
               4.
            
            
               V štvrtom odvolacom dôvode odvolateľka tvrdí, že uloženú pokutu nemožno odôvodniť výsledkom preskúmania Všeobecného súdu a je neprimeraná.